kardosdrur/scandi-wiki huggingface dataset:
FTSE 100

FTSE 100 Index også kaldet FTSE 100, FTSE eller uformelt "footsie" er et aktieindeks bestående af de 100 børsnoterede selskaber på London Stock Exchange med den største markedsværdi. Det er et af de mest benyttede aktieindeks og det ses som et måleinstrument for virksomhedernes velstand. Aktieindekset vedligeholdes af FTSE Group, som er et datterselskab til London Stock Exchange Group.  

FTSE er en forkortelse der kommer af The Financial Times Stock Exchange 100 Index. FTSE er ejet af dels The Financial Times (FT), og dels the London Stock Exchange (LSE) hvorfra navnet er samlet. FTSE er en virksomhed som i lighed med Standard & Poor's specialiserer sig i indeks beregning. FTSE er ikke selv del af en børs.  

FTSE 100 er etableret 3. januar 1984 med en basisværdi på 1.000 og har oplevet en generel stigning til dagens kurs d. 4.11.2017 på 7.560,35, pånær to kraftige dyk  i 7.3.2003 (3.491,53) og under finanskrisen 6.3.2009 (3.530,73).

Noter

Eksterne henvisninger 
 FTSE Group website 
 FTSE100 Constituents Direct from FTSE Group website 
 FTSE 100 Index  on Yahoo Finance
 FTSE 100 profile on Wikinvest

Storbritanniens økonomi
Aktieindeks
London Stock Exchange
Etableret i 1984
OBX-indeksen

OBX-indeksen er et aktieindeks bestående af de 25 mest omsatte aktier som er børsnoterede på Oslo Børs i hovedindekset OSEBX-indeksen. Rangeringen baseres på en seks måneders omsætningsperiode. Indekset justeres hver tredje fredag i juni og december.

Alle aktier i OBX-indeksen kan også handles som futures og optioner.

Selskaber med størst vægtning i OBX-indeksen 
Per 27. december 2012 de selskaber der blev vægtet højest i OBX-indeksen:

 Statoil ASA 22,92 %
 Telenor 12,92 %
 DNB 10,01 %
 Yara International 7,34 %

Noter

Eksterne henvisninger 
 Oslo Børs – OBX-indeks 

Aktieindeks
Norges økonomi
Midtjyllands Kristne Friskole

Midtjyllands kristne Friskole (i daglig tale kaldet MkF) er en friskole i Herning. Her har 490 elever fra 0. til 10. klasse deres daglige gang. Den danske Folkekirke og dens bekendelsesskrifter ligger til grund for skolens værdigrundlag, men skolen er åben for alle, der er loyale overfor denne grundholdning, og den adskiller sig ikke væsentligt fra folkeskolen.

Eksterne henvisninger 
 Skolens hjemmeside

Se også 
Foreningen af Kristne Friskoler

Friskoler i Danmark
Etableret i 1973
Bygninger, konstruktioner og anlæg i Herning
Uddannelse i Herning
OMXH25

OMX Helsinki 25 (, tidligere HEX25) er et aktieindeks for Helsinki Stock Exchange. Det er markedsværdi vægtet indeks som består af de 25 mest omsatte aktier på Helsinki Børs. En aktie kan højest vægte 10 % af aktieindekset. Dette er indført primært for at begrænseNokias vægtning i indekset, men også Fortum og Sampo har fået begrænset deres vægtning.

Højest vægtede aktier 

Per 1. august 2011 var de højest vægtede aktier i indekset:

 Nokia 10 %
 Sampo 10 %
 Fortum 9,96 %
 KONE 8,65 %
 UPM 7,41 %

Noter

Eksterne henvisninger 
Official OMX Helsinki 25 composition

Aktieindeks
H25
Finlands økonomi
Søndre Langåra tågeklokke

Søndre Langåra tågeklokke er en tågeklokke til advarsel for skibsfarten, i Indre Oslofjord som blev oprettet i 1896. Tågeklokken er indbygget i et frittstående tårn opført i schweizerstil. Til klokken hører også en boligbygning bygget efter 1900 samt udhus og naust.

Tårnklokken er stort set bevaret som den blev bygget og var ifølge riksantikvaren muligvis den eneste bemandede tågeklokke i landet. Både fyrhistorisk og arkitektonisk har Søndre Langåra stor værdi og er derfor fredet etter lov om kulturminner.

Se også 
 Norske fyr
 Elle tågeklokke

Eksterne kilder og henvisninger 

 
 Søndre Langåra tåkeklokke Norsk Fyrhistorisk Forening

Fyr i Viken
Frogn
Etableret i 1896
Ophørt i 1967
AEX

AEX index forkortelse for Amsterdam Exchange index er et aktieindeks bestående af børsnoterede selskaber handlet på Euronext Amsterdam, tidligere kendt som Amsterdam Stock Exchange. Aktieindekset er etableret i 1983 og det består af de 24 mest omsatte aktier på Euronext Amsterdam. Det er et af de primære nationale aktieindeks fra børsvirksomheden NYSE Euronext sammen med  Bruxelles' BEL20, Paris' CAC 40 og Lissabons PSI-20.

Historie 
AEX startede fra en basisværdi på 100 indekspoint den 3. januar 1983 (en tilsvarende værdi på 45,378 bruges til historiske sammenligninger pga. indførelsen af Euroen). indekset nåede sin højeste værdi 5. september 2000 med en værdi på 703,18.

Højest vægtede aktier 
De højest vægtede aktier i indekset var pr. 20. juni 2011:
 Royal Dutch Shell 15,59 %
 Unilever 13,36 %
 ING Groep 11,64 %

Noter

Eksterne henvisninger 
 

Aktieindeks
NYSE Euronext
Nederlandenes økonomi
Paolo Di Canio

Paolo Di Canio (født 6. juli 1968) er en tidligere professionel italiensk fodboldspiller og nuværende fodboldtræner, senest i Premier League-klubben Sunderland. Han blev fyret pga. dårlige resultater, kun 6 måneder efter han overtog jobbet.
Paolo Di Canio var i en årrække en særdeles kontroversiel figur i italiensk fodbold, hvor han især i sin tid hos SS Lazio blev berømt og berygtet. Han yndede at sende en facist-hilsen mod klubbens loyale fans.

Fodboldspillere fra SS Lazio
Fodboldspillere fra AC Milan
Fodboldspillere fra Juventus F.C.
Fodboldtrænere fra Sunderland A.F.C.
A-town

A-town har flere betydninger:
 Øgenavn for Albertslund
 Øgenavn for Allerød
 Øgenavn for Aarhus
 Øgenavn for Atlanta
Heggholmen fyr

Heggholmen fyr ligger på Heggholmen i indre Oslofjord, ved hovedinnsejlingen til Oslo havn (Skibsløbet). Fyret er bygget som en hjørnelygte på en træbygning. På taket af bygget er der et tårn med tågeklokke og nautofon. Fyrbygningen som den er nu, er opført i 1876 og bygget i schweizerstil.

Allerede i 1827 indgik Christiania Havnecommision aftale med styrmand Svend Iversen som boede her om at han på den væg som vendte mod Nesodden skulle «indrette et Karnap Vindu med fornøden Skammel Indretning til Anbringelse af et saadant Lampefyr.» For dette skulle han få fire speciedaler samt råderet over «Hægholmen og tilliggende Herligheder til evig tid.» Fyret fik elektrisk drift i 1928 som det første i Norge, og blev automatiseret i 1959. Fyrvogterstillingen blev inddraget i 1972, og fyret har siden været ubemandet.

Heggholmen fyr er fredet efter lov om kulturminner.

Se også 
 Norske fyr

Referenser

Eksterne kilder og henvisninger 

 
 Norsk fyrliste 2012 Kystverket
 Heggholmen fyrstasjon Norsk Fyrhistorisk Forening

Oslofjorden
Fyr i Oslo
Robin Stjernberg

Robin James Olof Stjernberg (født 22. februar 1991 i Hässleholm) er en svensk sanger. Han vandt Melodifestivalen 2013 med sangen "You", og repræsenterer Sverige ved Eurovision Song Contest 2013 i Malmø i Sverige.  Han har tidligere været med i bandet 'What's up!', men gik så solo. Eric Saade var en del af bandet.

Stjernberg udgiver et nyt album (Pieces) d. 26 juni 2013.

Kildehenvisninger

Eksterne henvisninger 

 

Sangere fra Sverige
Deltagere ved Eurovision Song Contest 2013
Sveriges Eurovision Song Contest-deltagere
Diktatoren

Diktatoren (org. The Great Dictator) er en amerikansk film fra 1940 af Charlie Chaplin. Filmen er en dramatisk komedie med klare referencer til den sene mellemkrigstid i Nazi-Tyskland.

Rolleliste (udvalg) 
 Charlie Chaplin – Adenoid Hynkel (Tomanias diktator) / En jødisk barberer
 Paulette Goddard – Hannah
 Jack Oakie – Benzini Napaloni (Bacterias diktator)
 Reginald Gardiner – Kommandør Schultz
 Henry Daniell – Herr Garbitsch
 Billy Gilbert – Feltmarshal Herring
 Grace Hayle – Madame Napaloni
 Torben Meyer - mindre rolle som kunde i barbersalon

Priser 
Diktatoren blev nomineret til 5 Oscars, herunder en Oscar for bedste film og en Oscar for bedste mandlige hovedrolle. 

Filmen blev i 1997 optaget i USA's National Film Registry under Library of Congress i anerkendelse af filmens "kulturelle, historiske og æstetiske betydning".

Eksterne Henvisninger 

Komediefilm fra USA
Dramafilm fra USA
Amerikanske film fra 1940
Film instrueret af Charlie Chaplin
Engelsksprogede film
Veteranministeriet

Veteranenministeriet ( – VA) er den amerikanske regerings ministerium for militære veteraner, deres familie og efterladte. Ministeriet blev etableret den 21. juli 1930 som et føderalt ministerium. Det er placeret i Washington (810 Vermont Ave NW).

Ministeriet ledes af Veteranministeren, United States Secretary of Veterans Affairs, som siden 14. februar 2017 er David Shulkin.

Historie 
I 1930 blev flere regeringsorganisationer lagt sammen i Veteranstyrelsen, "Veterans Administration", der koordinerer regeringens krigsveteranpolitik. I 1988 blev styrelsen underlagt USA's præsident Ronald Reagan og fik status som et føderalt ministerium.

Ministeriets hovedopgave er afledt af en åbningstale fra Abraham Lincoln: At drage omsorg for den som har båret kamp samt for hans enke og hans børn („...to care for him who shall have borne the battle, and for his widow and his orphan...“)

Organisation 
Veteranministeriet er med sine 278.565 ansatte (2008) er efter forsvarsministeriet det andetstørste ministerium i USA. De anstatte arbejder i sundhedssektoren og på de nationale kirkegårde. Budgetttet er på over 93,4 milliarder dollar (2009). Dermed er det tydeligt efter de finansielt store ministerier; Forsvarsministeriet og Sundhedsmininsteriet hvis budgetter er 6-7 gange større.

I sundhedssektoren er ministeriet en af de største spillere i USA. På grund af samarbejdssamtaler med en stor del af landets medicinske uddannelsesinstitutioner har op til 25 procent af alle amerikansk uddannede læger på et tidspunkt arbejdet for ministeriet.

Ministeriet består af tre styrelser:
 Veterans Health Administration: Sundhed
 Veterans Benefits Administration: Uddannelse, genindslusning til samfundet, forsikring, erstatning og pension.
 National Cemetery Administration: Administrerer 123 af de 139 statskirkegårde i USA.

Ministeriet har til sin rådighed sin egen politistyrke, United States Department of Veterans Affairs Police.

Udgifter til behandling 
På grund af USA's mange militære konflikter har udgifterne til behandling af fysiske og metale skader steget markant.

Ministeriet inddeler veteraner i otte hovedgrupper og en lang række underkategorier. Ved placering i en kategori vurderes veteranens finansielle situation, men ved en méngrad på over 50 procent (tab af lemmer eller Posttraumatisk belastningsreaktion (PTSD) ) ydes behandling og medicin uden betaling for veteranen.

I de senere år har man opført adskillige ambulante faciliteter der kan erstatte de traditionelle institutioner. Man har indført elektroniske patientjournaler, udført omfattende forskning i proteser og PTSD samt undersøgt virkningerne af Agent Orange.

Chefer for styrelsen / Veteranministre

Eksterne henvisninger 
 Veteranministeriets hjemmeside (engelsk)

USA's myndigheder
Etableret i 1930
Ministerier
Volcano (Hawaii)

Volcano er en by på den østlige del af øen Hawaii. Byen havde i 2010 2.575 indbyggere. 

Volcano er er beliigende ved grænsen til Hawaii Volcanoes nationalpark, hvori vulkanerne Kilauea og Mauna Loa er beliggende.

Byer i Hawaii
Rødt lys STOP

”Rødt lys STOP” er en fysisk udfordrende leg for børn fra ca. 4 år. Der kan være fra 3 til ca. 12 deltagere. Den leges bedst udendørs og kræver ingen hjælpemidler (evt. tegnekridt).

Forberedelser 
Der vælges en deltager der skal være ”lyssignal”. Øvrige deltagere stiller sig på række bag startlinien – denne er en linje tegnet i sandet eller med kridt; evt. kan en fortovskant el.lign. bruges. Lyssignalet står i en passende afstand fra startlinen (5 meter eller mere passende til deltagernes alder).

Fremgangsmåde 
Med hænderne for øjnene vender lyssignalet sig med ryggen mod startlinien og siger højt ”Grønt lys !”, tæller til tre og siger højt ”Rødt lys STOP !” for samtidig at tage hænderne fra øjnene og vende sig mod de øvrige deltagere. 
I tidsrummet mellem ”Grønt lys” og ”rødt lys” skal deltagerne ved startlinien bevæge sig fremad mod lyssignalet – men skal stå stille og fryse så snart der bliver rødt lys. Hvis man bevæger sig – og lyssignalet opdager det – vil lyssignalet beordre én tilbage til startlinien, og man må så begynde forfra. Hvis der er flere der bevæger sig kan lyssignalet også sende disse deltagere tilbage til startlinien. 
Lyssignalet vender sig nu igen med ryggen mod de øvrige deltagere og siger igen ”Grønt lys… rødt lys STOP !” mens de øvrige deltagere bevæger sig yderligere frem mod lyssignalet. Den deltager der først når op og rører lyssignalet overtager rollen som nyt lyssignal – alle andre skal tilbage til startlinien – og man begynder forfra.

Spil og lege
China Post

China Post (; Kina Post), der er det officielle navn benyttet af Kinas statslige postvæsen i forretningsøjemed; udgør samtidig det officielle postvæsen i Folkerepublikken Kina. Statspostvæsenet (), der i daglig tale kaldes for China Post, er både tilsynsmyndighed og en statsejet virksomhed, og er dermed ansvarlig for tilsynet med det nationale postvæsen samt driften af nationale postvirksomheder.

Historie 
Den postale historie i Kina kan spores tilbage til Shang-dynastiet. Toldpostkontoret blev etableret af Qing-dynastiet i 1878 af Li Hongzhang efter et forslag af de fremmede magter, med filialer i fem store handelsbyer. Den 20. marts 1896 blev toldpostkontoret omdannet til det store Qing-postvæsen, der i 1911 blev gjort uafhængigt af toldvæsenet. Det nuværende Kinas statslige postvæsen blev etableret i 1949. Det afløste Chunghwa Post i fastlandskina i 1949, og overtog Kinas plads i Verdenspostforeningen i 1972. Det blev tidligere administreret af ministeriet for post og telekommunikation.

Eksterne henvisninger 

 Officiel hjemmeside 
 Officiel hjemmeside 

Statsejede virksomheder fra Kina
Etableret i 1949
Postorganisationer
OScar

OScar var en dansk produceret sportsvogn. Den blev baseret på Volvo-komponenter og der blev produceret i alt 20 eksemplarer fra 1983-1986. OS står for Ole Sommer, der fremstillede bilen. Et eksemplar kan ses på Sommer's Automobile Museum i Nærum nord for København.

Noter 

Biler introduceret i 1983
Biler fra 1980'erne
Bilmodeller
Bilproducenter i Danmark
Skovens Dag

Skovens Dag eller Den Internationale Skovens Dag er en FN-temadag der finder sted hvert år d. 21. marts for at sætte fokus på skov, skovbrug og skovrydning.

Dagen blev først formelt vedtaget som international dag i 2012 og holdt første gang 21. marts 2013.

Dansk Skovens Dag
Siden 2000 har man i Danmark afholdt Skovens Dag (uden relation til FN) den første søndag i maj. Det er resultatet af et samarbejde mellem Skovforeningen, Natturstyrelsen og flere andre organisationer.

I 2013 og 2014 deltog Naturstyrelsen dog ikke og der var derfor næsten ikke nogen arrangementer i statsskovene.

Den særlige danske "Skovens dag" blev sidste gang afholdt i 2018.

Kilder/Eksterne henvisninger 

 www.fao.org: Den officielle FN-hjemmeside for Skovens Dag
 www.skovensdag.dk: Den danske Skovens Dags officielle hjemmeside

Dag
Verdensdage
Hebei Iron and Steel

Hebei Iron and Steel Group Company Limited er en kinesisk stålkoncern. Den blev etableret 30. juni 2008 ved en fusion mellem Tangsteel og Hansteel i Hebei-provinsen i Kina. I 2011 havde koncernen en årlig produktion på 44,4 millioner tons stål. Det gjorde den til Kinas største stålproducent og verdens næststørste stålproducent. Koncernen har ca. 124.031 medarbejdere.

Datterselskaber 
TangsteelHansteelChengsteelXuansteelWuyang SteelHengshui Thin SteelJingtangHebei Iron and Steel Group MiningGuomao CompanyCaida Securities

Eksterne henvisninger 
Hebei Iron and Steel Group Company Lim

Noter 

Hebei
Statsejede virksomheder fra Kina
Etableret i 2008
Shijiazhuang
Metalvirksomheder fra Kina
Wuhan Iron and Steel

Wuhan Iron and Steel (Group) Corp. (WISCO) (武汉钢铁(集团)公司 pinyin: Wǔhàn Gāngtiě(Jítuán) Gōngsī) er en kinesisk stål- og jernkoncern. Den blev etableret i 1958 i Qingshan i Wuhan i Kina. Koncernen producerede i 2011 37,7 mio. tons stål, hvilket gjorde det til Kinas tredjestørste stålproducent og verdens femtestørste. (pinyin source: Cozy Website)

Historie 
Datterselskabet Wuhan Iron and Steel Company Limited () blev børsnoteret på Shanghai Stock Exchange i 1999.

I september 2012 overtog Wuhan Iron and Steel autokomponentproducenten Tailored Blanks fra ThyssenKrupp. Prisen var ukendt men på daværende tidspunkt havde Tailored Blanks et årligt salg på 700 millioner Euro.

Eksterne henvisninger 
 Wuhan Iron and Steel

Noter 

Statsejede virksomheder fra Kina
Wuhan
Etableret i 1958
Metalvirksomheder fra Kina
Baosteel

Shanghai Baosteel Group Corporation () almindeligvis kaldet Baosteel er en statsejet kinesisk jern- og stålkoncern. Koncernen har hovedsæde i Bao Steel Tower i Pudong i Shanghai.

Baosteel havde i 2011 en årlig stålproduktion på 43,3 mio. tons stål, hvilket gjorde den til Kinas næststørste og verdens tredjestørste. Virksomheden beskæftiger omkring 110.000 medarbejdere.

Baosteel blev børsnoteret på Shanghai Stock Exchange i 2000.

Historie 
Koncernen begyndte i 1978 som et led i den kinesiske regerings økonomiske reformer. Planer opstod for en stor stålproduktionsfacilitet nær Shanghais havn. Baoshan-distriktet, en forstad til Shanghai, blev valgt og med japansk assistance blev stålværket bygget. Som regeringens førende stålvirksomhed fik den navnet Baoshan Iron and Steel og adgang til de bedste medarbejdere, nyeste teknologi og offentlige kontrakter.

17. november 1998 overtog Baoshan Iron and Steel (Group) Corporation henholdsvis Shanghai Metallurgical Holding Group Corporation (上海冶金控股集团公司) og Shanghai Meishan Group Co. (上海梅山集团公司) og skabte Shanghai Baosteel Group Corporation.

Kilder 

 World Steel Production Figures
 Detailed History of Baosteel

Eksterne henvisninger 
 Baosteel official website
 Baosteel International official website 

Etableret i 1978
Statsejede virksomheder fra Kina
Virksomheder i Shanghai
Metalvirksomheder fra Kina
Askholmene (Frogn)

Askholmene er en samling af fire små holme i  Oslofjorden, Frogn kommune, Akershus. De ligger ca. 4,7 km nord for  kirken i Drøbak  med Håøya mod vest og Marikova på Nesoddhalvøya mod øst. 

Den tyske krydser «Blücher» sank øst for Askholmene omkring kl 06.23 om morgenen 9. april 1940 efter at hun var beskudt med artilleri og torpedoer da den passerede  Oscarsborg fæstning.

24. juli 1940 blev der rejst en mindestøtte på Askholmene over de faldne på «Blücher». I maj 1945 blev det nedrevet, men fundamentet findes stadig.

Højeste punkt er 12,5 moh.

Frogn
Øer i Viken
Øer i Oslofjorden
Mikroudtryk

Mikroudtryk er et udtryk der gerne bruges om undertrykte ansigstudtryk, som kun varer en brøkdel af et sekund. Emnet blev første gang verdenskendt under tv serien Lie to Me, hvor en forsker bruger disser udtryk til at aflæse folks sande følelser

Teorien bag disse udtryk der først blev opdaget af Dr. Paul Ekman , der også overser produktionen af Lie to Me, er at alle udtryk, vi mennesker har, er genetiske. Det betyder, at når en person i Amerika bliver vred, trækkes øjenbrynene ned og sammen, men det samme sker når en indfødt i Australien bliver vred. 

Hvad Dr. Paul Ekman så opdagede var, at selv når vi prøvede at skjule disse udtryk, var udtrykkende stadig så instinktive, at vi i de fleste tilfælde ville vise dem alligevel, om end blot i et brøkdel af et sekund. Dette blev tildelt navnet Mikroudtyk eller Micro expression.

De 7 basale udtryk som går igen hos alle mennesker er: Væmmelse, foragt, vrede, glæde, sorg, overraskelse og frygt.

Referencer 

Kropssprog
The One (album af Elton John)

The One er det 23. studiealbum af den britiske sanger Elton John og blev udgivet den 22. juni 1992. Albummet blev indspillet i Paris, Frankrig og produceret af Chris Thomas. Albumcoveret blev designet af Gianni Versace.

Olle Romo samarbejdede med Elton John og Bernie Taupin på sangen "Runaway Train", hvor Eric Clapton sang duet med John. David Gilmour fra Pink Floyd spillede guitar på "Understanding Women". Johns tidligere trommeslager Nigel Olsson, sangeren Kiki Dee og guitarist Davey Johnstone sang baggrundsvokal på nogle sange.

Albummet nåede andenpladsen på UK Singles Chart, og det var Elton Johns bedstsælgende album i USA siden 1975. Albummet modtog to gange platinplade af Recording Industry Association of America.

Indhold 
Alle sange er skrevet af Elton John og Bernie Taupin, medmindre andet er angivet.

Musikere 
Elton John – keyboard, vokal
Davey Johnstone – guitar, baggrundsvokal
David Gilmour – guitar på "Understanding Women"
Olle Romo – trommer, perkussion, trommeprogrammering
Pino Palladino – basguitar
Mark Taylor – keyboard
Guy Babylon – keyboard og programmering
Adam Seymour – guitar
Eric Clapton – guitar og vokal på "Runaway Train"
Nigel Olsson – baggrundsvokal
Kiki Dee – baggrundsvokal

Hitlisteplaceringer

Referencer 

Elton John-album
Album fra 1992
Wilhelm Kranold

Wilhelm Heinrich August Kranold (12. januar 1818 i Itzehoe – 25. juli 1850 ved Øvre Stolk) var en dansk officer, bror til Rudolph Kranold.

Han var søn af institutbestyrer, cand. theol. Wilhelm Heinrich Otto Immanuel Kranold (1780-1838) og Louise Wilhelmine født Dreesen (1794-1855). Hans lyst fra barndommen af var at blive soldat, og da der ikke kunne blive råd til at holde ham på Landkadetakademiet, lod han sig, 15 år gammel (1833), hverve ved Livregiment lette Dragoner, hvor han hurtig avancerede til korporal. I 1836 fik han tilladelse til at forberede sig til Den kongelige militære Højskole i København. Han fik i 1838 en fortræffelig adgangsprøve, og han blev, efter at have underkastet sig generalstabseksamen, udnævnt til premierløjtnant à la suite i artilleriet med anciennitet fra 1844. Ved krigens udbrud i 1848 blev han straks ansat som adjudant, først ved avantgarden og senere ved 3. Brigade under Olaf Rye. Olaf Rye kunne fremhæve såvel hans administrative dygtighed som glimrende mod. Kranold forfremmedes samme år til kaptajn og blev adjoint i Generalstaben. I felttoget 1849 beklædte han med fortrinlig duelighed stabschefsposten ved forskellige brigader af korpset i Sundeved og på Als, og i 1850 drog han ligeledes i felten som brigadestabschef, da ansat ved 2. Brigade under August Baggesen. Slagdagen ved Isted (25. juli) satte dog hurtig en grænse for den fremragende unge krigers livsbane. Han blev truffet af en kugle i brystet, da han under brigadens march mod Langsø sprængte tilbage til undersøgelse af forholdene ved Øvre Stolk, hvorfra en heftig skydning fra fjendens nu begyndende overfald lod sig høre. 1848 var han blevet Ridder af Dannebrog.

14 dage før sin død havde Kranold 10. juli 1850 i Holbæk ægtet Albertine Julie Darre (1. maj 1821 i København - 24. august 1892 sammesteds), datter af major Hans Michael Christian Darre (1787-1846) og Emilie Charlotte født Juncker (1792-1827).

Han er begravet på Ulkebøl Kirkegård.

Der findes et portrætmaleri af Kranold i familieeje. Han er også portrætteret på tegning af Fr. Bauditz 1848 (Det Nationalhistoriske Museum på Frederiksborg Slot). Litografi af I.W. Tegner & Kittendorff 1851 efter daguerreotypi og på gruppebillede fra Hoffensbergs Atelier.

Kilder 

 
 Den dansk-tyske Krig 1848-50, udg. af Generalstaben, III, 1515 ff.

Riddere af Dannebrog
Faldne danske militærfolk
Officerer fra Danmark
Personer i Treårskrigen fra Danmark
Personer fra Itzehoe
Danskere i 1800-tallet